PSL ร่วง 5% หลังดัชนี BDI ปรับตัวลงแรงในรอบ 2 เดือน-ฟากโบรกฯเชียร์ซื้อกำไร Q3/62 โตเด่น
PSL ร่วง 5% หลังดัชนี BDI ปรับตัวลงแรงในรอบ 2 เดือน-ฟากโบรกฯเชียร์ซื้อกำไร Q3/62 โตเด่น
PSL ร่วง 5% หลังดัชนี BDI ปรับตัวลงแรงในรอบ 2 เดือน-ฟากโบรกฯเชียร์ซื้อกำไร Q3/62 โตเด่น
4 ต.ค. 2562

บริษัท พรีเชียส ชิพปิ้ง จำกัด (มหาชน) หรือ PSL ณ เลา 15.34 น. อยู่ที่ระดับ 8.15 บาท ลบ 0.45 บาท หรือ 5.23% ด้วยมูลค่าซื้อขาย 46.14 ล้านบาท คาดขายทำกำไรหลังราคาหุ้นปรับตัวขึ้นแรงตามดัชนี BDI ทะยานขึ้นแรงก่อนหน้า

อย่างไรก็ตามดัชนีค่าระวางเรือ BDI ปิดวันทำการล่าสุด(3 ต.ค.62) ที่ 1,757.00 จุด ลดลง 46.00 จุด, -2.55% โดยปิดต่ำสุดในรอบเกือบ 2 เดือนโดยเทียบดัชนีเมื่อวันที่ 9ส.ค.62 อยู่ที่ระดับ 1748 จุด

บล.ฟิลลิป ระบุในบทวิเคราะห์ว่า PSLคาดไตรมาส 3/62 กำไร 191 ลบ. +79.1%เทียบช่วงเดียวกันของปีก่อนและ +173.9% เทียบไตรมาสก่อนหน้่า: ดัชนีค่าระวางเรือเฉลี่ย BSI และ BHSI ฟื้นตัวอย่างมีนัยสำคัญ เทียบไตรมาสก่อนหน้า และเป็นไตรมาสแรกของปีที่โตได้ เทียบช่วงเดียวกันของปีก่อนที่ 8.4% และ 37.1% ตามลำดับ
คาดค่าระวางเรือ +38.9% q-q และ +16.6% เทียบช่วงเดียวกันของปีก่อนที่ 13,100 ดอลลาร์ เรือเท่าเดิม 36 ลำ ส่วนค่าใช้จ่ายเดินเรือคาด +8% เทียบช่วงเดียวกันของปีก่อนที่ 5,070 ดอลลาร์ เงินบาทแข็งค่า 6.9% คาดรายได้รวม +2.6% เทียบช่วงเดียวกันของปีก่อนเป็น 1,348 ล้นบาท และต้นทุนคาด -3.7% อีกทั้งดอกเบี้ยจ่ายลดลง 21.9% หนุนกำไรฟื้นตัว
ดัชนีค่าระวางเรืออ่อนตัวลงปลายไตรมาส3/62 และไตรมาส4/62 จะอ่อนลงตามฤดูกาล: ทั้ง ดัชนี BSI และ BHSI กลับมาอ่อนตัวลงปลายไตรมาส3/62 จากการนำเข้าสินแร่เหล็กของจีนชะลอลงและการขนส่งธัญพืชยังไม่เป็นปกติจากสงครามการค้าระหว่างสหรัฐ-จีนยังไม่มีข้อตกลง อีกทั้งปกติไตรมาส4/62 จะอ่อนตัวลง q-q ตามฤดูกาล ทำให้คาดว่าไตรมาส4/62 กำไรจะอ่อนตัวลง เทียบไตรมาสก่อนหน้า แต่ เทียบช่วงเดียวกันของปีก่อนคงต้องดูภาพรวมทั้งไตรมาส  
ยังคงคำแนะนำ “ทยอยซื้อ” ราคาพื้นฐานปี 2563 ที่ 9.10 บาท: ดัชนีค่าระวางเรือที่ฟื้นดีกว่าคาด ทำให้ภาพรวมดูดีขึ้นมาก อย่างไรก็ตาม ยังคงคาดการณ์ปี 2562 ขาดทุนที่ 57 ล้นบาทไว้ก่อน โดยจะพิจารณาอีกครั้งหลังประกาศงบ และปี 2563 คาดจะพลิกกำไรที่ 264 ล้นบาท ปรับไปใช้ราคาพื้นฐานปี 2563 ที่ 9.10 บาท